На основу Закона о стечају („"Сл. гласник РС" бр. 104/2009, 99/2011 - др. закон, 71/2012 - одлука УС, 83/2014, 113/2017) и Националног стандарда о начину и поступку уновчења имовине стечајног дужника, Роберт Митровић из Лесковца, као стечајни управник стечајног дужника 
ДОО МИТА МД Врање у стечају, 
са седиштем у Врању,  ул. Ратка Павловића бр. 43
доставља
ПОЗИВ ЗА ДОСТАВЉАЊЕ ПОНУДА
за
Пружање услуга процене вредности имовине стечајног дужника ДОО МИТА МД Врање - у стечају, са седиштем у Врању, ул. Ратка Павловића бр. 43,  и то:

процене ликвидационе  вредности непокретне и покретне имовине стечајног дужника која се налази на локацији КО Врањска Бања и КО Бујковац.

1.Увод
Стечајни управник стечајног дужника МД ДОО МИТА МД Врање – у стечају, спроводи поступак одабира најбољег понуђача за пружање услуга процене ликвидационе вредности имовине и позива све заинтересоване понуђаче који испуњавају услове наведене у овом позиву да доставе своје понуде.
 
2.Сврха процене
Сврха процене је да се на основу процене  ликвидационе вредности имовине, утврди стратегија продаје у циљу остварења највеће продајне вредности максималног намирења поверилаца у стечајном поступку над стечајним дужником ДОО МИТА МД Врање - у стечају.

Извештај о процени вредности мора бити у складу са Међународним стандардима финансијског извештавања-МСФИ

3.Извештај о процени
По завршетку посла, понуђач је дужан да припреми и достави сваком правном лицу које је било предмет процене детаљан извештај у електронској форми и 3 примерка у писаној форми,који ће морати да садржи следеће:
-Предмет процене
-Мишљење о приложеној имовинско-правној документацији
-Правно мишљење у вези правног статуса имовине која је предмет процене (информације и документација ради утврђивања правног статуса имовине у смислу Закона о враћању одузете имовине и обештећењу, у циљу обезбеђивања потпуних података о статусу земљишта и уверења о кретању парцела, документација која се односи на основе стицања објекта као и документације о изградњи/доградњи објеката који су предмет продаје), све ближе описано у нацрту уговора;
-Списак имовине на којој је конституисана хипотека (ручна залога) са списком разлучних поверилаца са редоследом намирења;
-дефиниција вредности;
-датум процене;
-Класификација по групама основних средстава;
-Опис метода коришћених у процени сваке групе основних средстава и капитала;
-Закључак о процењеној ликвидационој вредности имовине стечајног дужника и закључак о процењеној вредности стечајног дужника као правног лица;
-Удео који вредност имовине на којој је конституисана хипотека има у процењеној вредности правног лица;
-Претпоставке и ограничавајући услови;
-Прилоге са исказаном вредности по свакој ставци основних средстава (и у електронској форми погодној за пренос у регистар основних средстава);
- процену целисходности продаје стечајног дужника као правног лица у односу на продају имовине стечајног дужника по целинама или поједијначно; 
4.Методе процене
Процена се врши  на основу Уредбе о методологији за процену вредности капитала и имовине („Службени гласник РС“,бр.45/2001) и Упуства о начину примене метода за процену вредности капитала и имовине и начину исказивања процењене вредности капитала. Неопходно је да се у процени примене оне методе које, у складу са Међународним стандардима процене, Међународним рачуноводственим стандардима и Националним стандардима за управљање стечајном масом-Национални стандард број 5 о начину и поступку уновчења имовине стечајног дужника, омогућавају исказивање ликвидационе вредности имовине стечајног дужника и вредности стечајног дужника као правног лица.
Надаље, резултати процене имовине стечајног дужника треба да користе за исказивање ликвидационе вредности у рачуноводственим евиденцијама тих правних лица у складу МСФИ, те је потребно применити методе процене које омогућавају да закључак о ликвидационој вредности примарно буде изведен уз тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи .
Понуђачи треба да детаљно опишу методе које намеравају да користе у својој процени.
5.Информације за понуђаче
Заинтересовани понуђачи, односно овлашћени представници могу понуде поднети и предати до    28.09.2022. године до 14:00 часова на контакт адреси:
Стечајни управник Роберт Митровић, улица Стојана Љубића бб, 2/15, 16000 Лесковац.
Контакт телефон стечајног управника Роберта Митровића 065/546-08-98, Email: belmedikcentar@me.com.
Понуде доставити у два примерка. Оригинал и копија се достављају у посебним затвореним ковертама, са јасном назнаком „Оригинал“, односно „Копија“ - Пружање услуга процене вредности имовине ДОО МИТА МД Врање - у стечају,  ликвидационом методом.

Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.
Понуда садржи:
-Доказе о испуњености услова из тачке 7 овог позива;
-Имена ужег тима који ће радити процену са задужењима и референцама;
-Имена ширег консултантског тима;
-Рок у коме ће завршити процену;
-Цену за пружену услугу исказану ИСКЉУЧИВО у динарима са посебно исказаним ПДВ-ом.
Понуда мора да буде јасна, недвосмислена, читко написана и оверена печатом и потписом овлашћеног лица. Понуде са варијантама нису дозвољене.
Све понуде се достављају на српском језику.
Одлука о додели уговора о пружању услуга процене вредности имовине ДОО МИТА МД Врање - у стечају и пружању услуга процене вредности ДОО МИТА МД Врање - у стечају,  биће донета у року од 10 дана од датума пријема понуда, о чему ће бити обавештени сви понуђачи.

Наручилац  задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.
Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. Захтев за додатне информације понуђачи треба да доставе на адресу Стечајни управник Роберт Митровић, Стојана Љубића бб, 16000 Лесковац, са назнаком „Питања у вези понуде“.
Наручилац ће у року од једног дана, од дана пријема захтева, послати понуђачу одговор у писаном облику.
6.Плаћање
Наручилац ће наведене радове платити након уновчења имовине стечајног дужника.
7.Услови конкурисања
Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:
-Да је регистрован за обављање одговарајуће делатности код надлежног органа
-Ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
-Да је за текућу годину измирио доспеле порезе, доприносе и друге јавне дажбине у складу са прописима Републике Србије,
-Да располаже неопходним финансијским и пословним капацитетом:
   а.Да у току 2019. године није имао пословни губитак
   б.Да је током 2020. године био ликвидан
   ц.Да редовно исплаћује зараде запосленим (образац ПП ОД и ОПЈ)
-Да испуњава квалификациони услов ,односно да располаже довољним кадровским и техничким капацитетом за вршење услуге из понуде:
а.Да је за реализацију услуга из понуде предвидео најмање 5 чланова проценитељског тима који        имају одговарајуће универзитетске квалификације у области еконмије, права, грађевинске струке, информатике и других инжењерских профила, те да имају искуства у пружању услуга наведених у понуди-приложити списак са задужењима и биографије кључног особља предложеног за спровођење услуга из понуде. Одвојено навести имена и референце ширег консултантског тима.
б..Пожељно је да главни руководилац пројекта има међународно признат сертификат за процену вредноти капитала издат од асоцијације које су пуноправне чланице Комитета Међународних стандарда процене (Internaional Valuation Standards Committee)као што су  Appraial Istitute, American Society of Apraisers (ASA),Institut Francais de l Expertise и друго.
в.Да руководилац тимова за процену некретнина има одговарајућу лиценцу за вршење процене вредности непокретности  издату у складу са Законом о проценитељима вредности непокретности Републике Србије(„Службени гласник РС “,бр.108/2016 и 113/2017 – др. закон) или решење о упису у регистар сталних судских вештака за област грађевинарства(приложити копију лиценце или решења) 
г.Да понуђач или није ангажован и на ревизији финансијских извештаја ДОО МИТА МД Врање - у стечају, односно да није повезано лице са предузећем које је ангажовано на ревизији финансијских извештаја ДОО МИТА МД Врање - у стечају, ради избегавања сукоба интереса процене и ревизије.


-Референцу-листу фирме са проценама вредности 
-Рок у коме ће завршити процену;
-Цену услуге
Понуде које не испуњавају ове услове биће одбијене као неприхватљиве.
Врање, 20.09.2022. године 							        
         Стечајни дужник
ДОО МИТА МД Врање - у стечају
Стечајни управник

